برتراند راسل

برتراند ارثر ويليام راسل، ( تالت ايرل راسل ) - بالانجليزى : Bertrand Arthur William Russell, 3rd Earl Russell - ( تريليك، ويلز، 18 مايو 1872 - بلاس بينرهين، ويلز، 2 فبراير 1970 ). منطقى وفيلسوف وعالم رياضيات و كاتب كبير غزير الانتاج وداعية سلام وتآخى بين البشر. من أهم مفكرين القرن العشرين. كات له مواقف مشهوره ضد الحروب و الاستعمار و العنصرية والقهر. دخل السجن مرتين، مره بسبب معارضته للحرب العالميه الأولى ودعوته للسلام (1918)، ومره و هو عنده تسعين سنه بسبب معارضته لانتاج القنابل الذريه (1961). اخد جايزة نوبل فى الأدب سنة 1950 على كتاباته المتنوعه و انتصاره للسلام و الحريه الفكريه.

فى سنة 1963 أسس منظمة برتراند راسل للسلام وانضم له ووقف معاه الفيلسوف الفرنساوى جان بول سارتر فى ادانته لسياسة امريكا فى حرب فيتنام.

 طفولته وتعليمه 
اتولد برتراند راسل فى ويلز فى عيله ارستقراطيه فيها لوردات وبارونات وورث عن جده لقبه النبيل " ايرل " - Earl -. راسل بدا تعليمه بطريقه فرديه عن طريق مدرسين خصوصيين فى بيت جدته و جده " لورد جون راسل " بعد ما اتوفى أبوه و أمه و ماكانش له اتصالات كتيره بعيال تانيين غير أخوه " فرانك " اللى كان عايش معاه. فى فتره العزله دى أفكار راسل ابتدت تتشكل وبدا يهتم بالمعرفه وتحصيل العلوم والتفكير فى موضوع الدين، وبقى متمرد وشكاك فى كل حاجه و ما يقتنعش بكل حاجه زى ماهى و زى الناس ما بتؤمن بيها من غير تفكير ومن غير ما يقدروا يثبتوها.

فى سنة 1890 دخل راسل كلية ترينتى كوليج " Trinity College " فى كمبردج، و على طول اظهر ذكاءه وتفوقه وقدراته التفكيريه العاليه بالنسبه لكل الطلاب اللى معاه، و أخد جوايز تفوق فى علم الرياضيات. وبعدين فى سنة 1893 بعد ما خلص دراسة الرياضيات اتحول لدراسة الفلسفه اللى برضه نجح واتفوق فيها و أخد شهاده فى علم الأخلاق سنة 1894. و فى نفس السنة اتجوز واحده امريكانيه ضد رغبة عيلته و خد بعضه و راح امريكا وبقى يحاضر هناك فى علم الرياضيات (الهندسة اللااقليدية)، و بعد سنتين سافر على المانيا عشان يدرس علم الاقتصاد وهناك اتعرف على الماركسيه عن طريق أتباع الحزب الاشتراكى الديمقراطى وبعدين رجع على انجلترا وبقى محاضر أول فى مدرسة لندن للاقتصاد و العلوم السياسيه " Lodon School of Economics and Political Science ".

 نشاطه التأليفى والفلسفى 

فى سنة 1896 نشر راسل أول كتبه " الاشتراكية الديمقراطيه الألمانيه " ، وبعدها بتلت سنين نبذ الفلسفه المثاليه - Idealism - و اعتنق " الفلسفه التجريبيه " - Empiricism - و " الفلسفة الايجابيه " - Positivism - ، و " الواقعيه الماديه " - Physical Realism - ، وفضل طول حياته على الحال ده. واستمر معتنق المذهب الليبرالى - Liberalism - لغاية ما دخل حزب العمال سنة 1914.

أفكار راسل الفلسفيه كات بتقوم على تلت مبادىء :
 أولها و أهمها ان المعرفه البشريه لازم تكون قايمه على التحليل العلمى المادي، ودى شرحها فى كتب زى " بحث فى معنى الحقيقة " (1940) و فى أخر أهم كتبه " المعرفه البشريه، نطاقها و حدودها " (1948).
 والتانيه ان المنطق مرتبط بالرياضيات ب ان القوانين الرياضيه ممكن تستنج من عدد صغير من القواعد المنطقيه البسيطه ودى شرحها فى كتابه " قواعد الرياضيات " (1903).
 المبدأ التالت بيتعلق بالتحليل، وملخصه انه ممكن استنتاج حاجات بتختص بالعالم من اللغة ( الصح ) اللى بتوصفها زى جملة " ملك اسبانيا الحالى "، و المبدأ ده شرحه فى كتبه " تحليل العقل " (1921) و " تحليل المادة " (1927).

بعد ما راسل خلص من كتابه عن فلسفة " ليبنيز " سنة 1900 ابتدا مشروعه الكبير فى المنطق والرياضيات و نشر فى 1903 " قواعد الرياضيات " - The Principals of Mathematics - و فى سنة 1910 و 1912 و 1913 نشر التلت مجلدات بتوع كتاب قواعد الرياضيات بعنوان لاتينى - Principia Mathematica -. والكتاب ده كتبه مع صاحبه الرياضى والفيلسوف الفريد نورث وايتهيد وده كان أستاذه قبل كده.

من وقت نشر مجلدات " قواعد الفلسفه " وجهة راسل الفلسفيه بقت معظمها تحل بعديه و أفكاره بقت من مصادر الالهام للحركه التحل بعديه فى الفلسفه - Analytic Movement in philosophy - ، لكن شويه شويه ابتدى راسل يبعد عن المدرسه التحليلية ويهتم بـ " الأتوميه المنطقيه " - Logical Atomism -.

معظم كتابات راسل فى عشرينات و أوائل تلاتينات القرن العشرين بقت متوجهه للقراء العاديين بلغه سهله مفهومه، وراجت شوية كتب من كتبه دول بين الناس، و كان منها " ألف باء الذرات " - ABC of Atoms - اللى اتنشر سنة 1923 و " ألف باء النسبيه " - ABC of Relativity - اللى نشره سنة 1925. ومع الكتب العلميه المبسطه دى ألف كتب تنويريه فى السياسه والمجتمع والتعليم والثقافه والدين وغيره. زى " ماهو ايمانى " ( 1925) و " الجواز والأخلاق " (1929) و " مستقبل العلم "( 1931) و " التعليم و النظام الاجتماعى " ( 1932). كل الكتب دى كات قويه وبيشع منها ذكاء مفكر كبير عايش مع الناس ومتواصل بأحداث الدنيا والتطورات الثقافيه والاجتماعيه. راسل كان نشيط جداً فى الكتابه وطول عمره فى أى وقت كان له كتب فى المطبعه.

فى سنة 1927 راسل ومراته دورا فتحوا جنب بيترسفيلد مدرسه تجريبيه متحرره جداً بمفاهيم أياميها . و بعد ما اتطلقوا سنة 1935 راسل سابها لكن دورا استمرت فيها لغاية ما قامت الحرب العالميه التانيه فى 1938.

بعد ما أخوه فرانك مااتوفى سنة 1931 اتنقل لراسل لقب " تالت ايرل " - 3rd Earl - واتضاف لاسمه. واستمر راسل فى التأليف و نشر سنة 1934 كتاب مهم اسمه " الحريه و التنظيم، 1814 - 1914 " - Freedom and Organization, 1814 - 1914 -. اللى ساعد راسل فى البحث ده وبحث غيره كات واحده اسمها باتريشيا سبينس واتجوزها سنة 1936.

 نشاطه السياسى 

فى سنة 1907 راسل دخل انتخابات البرلمان وما نجحش، و كان بيطالب بعمل نظام التجاره الحره وبحق المرأه فى التصويت فى الانتخابات لان أياميها كان القانون الانجليزى لسة بيمنع تصويت الستات. لكن بعدها سنة انتخب كعضو فى الجمعية الملكيه.

لما قامت الحرب العالميه الاولى راسل كان من المناهضين ليها والمطالبين بالسلام و ندد بيها فاتقبض عليه واتغرم 100 جنيه وده اياميها كان مبلغ كبير. و فى سنة 1918 اطرد من كلية الترينتى كوليج اللى كان بيشتغل فيها محاضر و أخد ست تشهر سجن. و هو فى السجن انتهز الفرصه و ألف كتابه " مقدمه فى الفلسفة الرياضيه " (اتنشر 1919) وبدا يقرا ويجهز كتابه " تحليل العقل " (1921). و بعد ما طلع من السجن " قابل دورا بلاك " - اللى اتجوزها بعد كده (1921) - وسافروا سوا الصين سنة 1920، وبعدها زار الاتحاد السوفيتى، و فى نفس السنه نشر كتابه " الممارسه والنظريه البلشيفيكيه " اللى انتقد فيه النظام الشيوعى و أدان الأعمال القمعيه بتاعة ستالين .

كداعية سلام بيحب الخير للبشر وقف راسل ضد تهديدات قيام الحرب العالميه التانيه ، لكن بعد الحرب ما قامت وقف ضد هتلر و قال ان هتلر ده لازم يتغلب " كتمهيد لأى شىء كويس ". لكن اتطرد من كلية سيتى كوليج فى نيو يورك بعد ما اترفعت عليه قضايا من ناس ماعجبتهومش توجهاته فاتهموه بانه بينشر اللا أخلاقيه ودخل فى محنه ماليه كبيره بسبب الطرد من الكليه والقضايا دي، ما انقذهوش منها الا عقداشتغل محاضر فى مؤسسة بارنس فى بينسيلفانيا. لكن الفرحه ما كملتش وفضلوا وراه لغاية ما اتطرد تانى سنة 1943 ، بس استخدم محاضراته فى تأليف كتابه " تاريخ الفلسفه الغربيه - History of Western Phyilosophy - اللى نشره سنة 1945 وعمل ضجه كبيره فى بريطانيا و امريكا واتباعت منه نسخ كتيره جداً جابت له دخل محترم لمده طويله. ولما رجع انجلترا من امريكا عينته كلية ترينتى كوليج محاضر فيها فارتاح مادى بعد المحنه اللى صابته بسبب ناس ماقدروش يتعاملوا مع أفكاره.

 جايزة نوبل وحملته ضد السلاح النووى 
برتراند راسل اتشهر جداً وبقى يطلع فى برامج راديو البى بى سى يناقش مواضيع فكريه وخد جوايز تقديريه اتوجت سنة 1950 بجايزة نوبل فى الادب على أعماله الكتابيه الكبيره ونشاطه فى مجال السلم العالمى ودعوته للحريه و عدائه لقهر الشعوب والناس وفرض المعتقدات عليهم.

لما اتنشر كتابه " المعرفه البشريه، نطاقها وحدودها " سنة 1948 استقبل استقبال كويس بس مش بحراره. ده لان راسل من أيام الحرب العالميه التانيه و موقفه منها خلاه مش مقبول عند ناس كتير. راسل من أياميها ركن الفلسفه و بدا يوجه جهوده للسياسه الدوليه. من حوالى سنة 1952 السلطات والنظم الحاكمه بدت تهمله وتتجاهله لكن الشباب والناس المتنوره و اليساريين فى كل الدنيا بقم بيحبوه ويحترموه وبقى بالنسبه لهم أمل ورمز من رموز الحريه والعداله. وبقت توصله ألوفات الجوابات و كروت التحيه من ناس عاديه من كل أرجاء الدنيا .

فى سنة 1954 لما امريكا عملت تجربه لقنبله هيدروجينيه فى جزيرة بيكينى فى المحيط الهادى ، وجه راسل نداء مشهور للعالم فى راديو البى بى سي، أدان فيه بقوه تجارب القنابل الهيدروجينيه، وانضم له العالم الكبير البرت اينشتين وجمعوا العلما والمفكرين من اماكن العالم وعملوا مؤتمر اترأسه راسل فى بوجواش سنة 1957 أدانوا فيه التجارب النوويه. و فى سنة 1958 اترأس راسل حملة نزع السلاح النووى من العالم.

فى سنة 1961 وراسل عنده تسعين سنة اتقبض عليه هو و مراته واتحكم عليهم شهرين سجن. لكن الحكم اتخفف لسجن سبع تيام لظروف راسل الصحيه وكبر سنه. والقضيه كان سببها انهم عملوا عصيان مدنى عشان يحتجوا على التجارب النووية وجمعوا مؤيدين وقعدوا فى الشارع وسدوا الطريق.

 من مؤلفاته 
 1896, German Social Democracy, London: Longmans, Green
 1897, An Essay on the Foundations of Geometry, Cambridge: At the University Press
 1900, A Critical Exposition of the Philosophy of Leibniz, Cambridge: At the University Press.
 1903, The Principles of Mathematics, The Principles of Mathematics, Cambridge: At the University Press.
 1905 On Denoting, Mind vol. 14, NS, ISSN 0026-4423, Basil Blackwell
 1910, Philosophical Essays, London: Longmans, Green.
 1910–1913, Principia Mathematica (with Alfred North Whitehead), 3 vols., Cambridge: At the University Press
 1912, The Problems of Philosophy, London: Williams and Norgate
 1914, Our Knowledge of the External World as a Field for Scientific Method in Philosophy, Chicago and London: Open CPublishing
 1916, Principles of Social Reconstruction, London: George Allen & Unwin
 1916, Justice in War-time, Chicago: Open Court
 1917, Political Ideals, New York: The Century Co
 1918, Mysticism and Logic and Other Essays, London: Longmans, Green
 1918, Proposed Roads to Freedom: Socialism, Anarchism, and Syndicalism, London: George Allen & Unwin
 1919, Introduction to Mathematical Philosophy, London: George Allen & Unwin, (ISBN 0-415-09604-9 for Routledge paperback) (Copy at Archive.org)
 1920, The Practice and Theory of Bolshevism, London: George Allen & Unwin
 1921, The Analysis of Mind, London: George Allen & Unwin
 1922, The Problem of China, London: George Allen & Unwin
 1923, The Prospects of Industrial Civilization (in collaboration with Dora Russell), London: George Allen & Unwin
 1923, The ABC of Atoms, London: Kegan Paul, Trench, Trubner
 1924, Icarus; or, The Future of Science, London: Kegan Paul, Trench, Trubner
 1925, The ABC of Relativity, London: Kegan Paul, Trench, Trubner
 1925, What I Believe, London: Kegan Paul, Trench, Trubner
 1926, On Education, Especially in Early Childhood, London: George Allen & Unwin
 1927, The Analysis of Matter, London: Kegan Paul, Trench, Trubner
 1927, An Outline of Philosophy, London: George Allen & Unwin
 1927, Why I Am Not a Christian, London: Watts
 1927, Selected Papers of Bertrand Russell, New York: Modern Library
 1928, Sceptical Essays, London: George Allen & Unwin
 1929, Marriage and Morals, London: George Allen & Unwin
 1930, The Conquest of Happiness, London: George Allen & Unwin
 1931, The Scientific Outlook, London: George Allen & Unwin
 1932, Education and the Social Order, London: George Allen & Unwin
 1934, Freedom and Organization, 1814–1914, London: George Allen & Unwin
 1935, In Praise of Idleness, London: George Allen & Unwin
 1935, Religion and Science, London: Thornton Butterworth
 1936, Which Way to Peace?, London: Jonathan Cape
 1937, The Amberley Papers: The Letters and Diaries of Lord and Lady Amberley (with Patricia Russell), 2 vols., London: Leonard & Virginia Woolf at the Hogarth Press
 1938, Power: A New Social Analysis, London: George Allen & Unwin
 1940, An Inquiry into Meaning and Truth, New York: W. W. Norton & Company
 1945, History of Western Philosophy (Russell)|History of Western Philosophy and Its Connection with Political and Social Circumstances from the Earliest Times to the Present Day, New York: Simon and Schuster
 1948, Human Knowledge: Its Scope and Limits, London: George Allen & Unwin
 1949, Authority and the Individual, London: George Allen & Unwin
 1950, Unpopular Essays, London: George Allen & Unwin
 1951, New Hopes for a Changing World, London: George Allen & Unwin
 1952, The Impact of Science on Society, London: George Allen & Unwin
 1953, Satan in the Suburbs and Other Stories, London: George Allen & Unwin
 1954, Human Society in Ethics and Politics, London: George Allen & Unwin
 1954, Nightmares of Eminent Persons and Other Stories, London: George Allen & Unwin
 1956, Portraits from Memory and Other Essays, London: George Allen & Unwin
 1956, Logic and Knowledge: Essays 1901–1950 (edited by Robert C. Marsh), London: George Allen & Unwin
 1957, Why I Am Not A Christian and Other Essays on Religion and Related Subjects (edited by Paul Edwards), London: George Allen & Unwin
 1958, Understanding History and Other Essays, New York: Philosophical Library
 1959, Common Sense and Nuclear Warfare, London: George Allen & Unwin
 1959, My Philosophical Development, London: George Allen & Unwin
 1959, Wisdom of the West ("editor", Paul Foulkes), London: Macdonald
 1960, Bertrand Russell Speaks His Mind, Cleveland and New York: World Publishing Company
 1961, The Basic Writings of Bertrand Russell (edited by R.E. Egner and L.E. Denonn), London: George Allen & Unwin
 1961, Fact and Fiction, London: George Allen & Unwin
 1961, Has Man a Future?, London: George Allen & Unwin
 1963, Essays in Skepticism, New York: Philosophical Library
 1963, Unarmed Victory, London: George Allen & Unwin
 1965, On the Philosophy of Science (edited by Charles A. Fritz, Jr.), Indianapolis: The Bobbs-Merrill Company
 1967, Russell's Peace Appeals (edited by Tsutomu Makino and Kazuteru Hitaka), Japan: Eichosha's New Current Books.
 1967, War Crimes in Vietnam, London: George Allen & Unwin
 1967–1969, The Autobiography of Bertrand Russell, 3 vols., London: George Allen & Unwin
 1969, Dear Bertrand Russell... A Selection of his Correspondence with the General Public 1950–1968 (edited by Barry Feinberg and Ronald Kasrils), London: George Allen and Unwin

 فهرست وملحوظات 

 مصادر 

 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972
 Benet, W.R. : The Reader Encyclopedia , j. W. Arrowsmith, Bristol 1977
 Bertrand Russel: what I believe ? and other essays on religion and related subjects, Simon and Schuster, New York 1967
 Paul Edwards : Appendix on the "Bertrand Russel Case", Why I am not a Christian, Schuster, New York 1967
 The New Encyclopædia Britannica, Micropædia,H.H. Berton Publisher,1973-1974
 The New Encyclopædia Britannica, Macropædia,H.H. Berton Publisher,1973-1974

تصنيف:مواليد 1872
تصنيف:وفيات 1970
تصنيف:فلاسفه انجليز
تصنيف:ملحدين انجليز
تصنيف:ملحدين بريطانيين
تصنيف:علما بريطانيين
تصنيف:واخدين جايزة نوبل
تصنيف:واخدين جايزة نوبل فى الادب
تصنيف:بريطانيين واخدين جايزة نوبل فى الادب
تصنيف:اشتراكيين
تصنيف:دارسين فى جامعة كاليفورنيا (لوس انجليس)
تصنيف:دارسين فى جامعة هارفارد
تصنيف:دارسين فى كلية لندن للاقتصاد
تصنيف:متعلمين فى جامعة كامبريدج